Bruno Pelletier - Vikipēdija

# Bruno Pelletier

### Vikipēdijas raksts

## [izmainīt šo sadaļu] Bruno Peletjē

Bruno Peletjē (Bruno Pelletier) (dzim. 1962.g. 7.aug.) – kanādiešu dziedātājs

### [izmainīt šo sadaļu] Biogrāfija

Bruno Peletjē dzimis 1962.gada 7.augustā Šarlsbūrā, Kvebekas piepilsētā. Viņš jau agrā bērnībā interesējas par mūziku; tēvs uzdāvina viņam pirmo ģitāru, kad Bruno ir septiņus gadus vecs. Viņš spēlē vairākus instrumentus. Koledžā Bruno vairākas reizes maina specializāciju, mēģinot rast sirdij tuvāko nodarbošanos. Vairākus gadus velta darbam ar bērniem un karatē mākslai, ir melnās jostas īpašnieks.

1983.gadā Šarlsbūrā viņš ar dažiem draugiem sāk uzstāties angliski dziedošās grupās “Amanite” un “Sneak Preview”. Pēc tam, gribēdams uzstāties franciski, viņš dibina grupu “Pëll”. 23 gadu vecumā Peletjē pārceļas uz Monreālu, kur uzstājas bāros. 1989.gadā viņš piedalās roka konkursā “Envol”, kur apbalvots ar speciālbalvu par savas mūzikas kvalitāti. 1991.gadā viņam piešķir lomu mūziklā “Skats no augšas” (Vu d’en haut). Nākošajā gadā viņš pievienojas mūziklam “Rokenrola neprāši” (Les fous du rockn’roll), kur uzstājas vairāk kā četrdesmit reizes.

1992.gada novembrī viņš nospēlē pusaudža lomu Lika Plamondona un Mišela Beržera rokoperā “Leģenda par Džimiju” (La Légende de Jimmy), bet tā paša gada oktobrī izdod savu pirmo, ne pārāk veiksmīgo, albumu “Bruno Pelletier”. Pēc tam pieņem uzaicinājumu spēlēt Džonija Rokfora lomu Lika Plamondona slavenajā rokoperā “Starmania”, ar kuru Peletjē uzstājās Parīzē vairāk kā sešus mēnešus. Projekts ir tik veiksmīgs, ka 1994.gada septembrī Bruno atkal atgriežas Parīzē, lai līdz gada beigām spēlētu “Starmania”, kopumā vairāk kā 500 reizes. Šajā laikā viņš ieraksta savu otro albumu “Défaire l’amour”.

1997.gads ir viens no veiksmīgakajiem Bruno karjerā ar vairākiem koncertiem simfoniskā orķestra pavadībā un daudziem festivāliem. Šā gada pavasarī viņš kļūst vairāk pazīstams ar savu trešo studijas albumu “Miserere”, no kura tiek pārdotas 200 000 kopijas. Pēc Dzukero un Bono komponētās dziesmas “Miserere” izpildīšanas Bruno pareģo operdziedātāja karjeru. Viņš saņem Fēliksa balvu kā gada dziedātājs. Tai pat laikā viņš filmējas Kvebekas TV seriālā “Omertà II”.

Laikā no 1998.gada janvārim līdz augustam Bruno sniedz vairāk kā 100 koncertus Kvebekā. Pēc tam viņš dodas uz Parīzi spēlēt Grenguāra lomu Lika Plamondona-Rišāra Kočiantes mūziklā “Parīzes Dievmātes katedrāle” (Notre-Dame de Paris), kas viņam atnes starptautisku slavu.

1999.gadā Peletjē izdod savu ceturto albumu “D’autres rives”, vienlaicīgi Eiropā un Kvebekā. Šajā periodā viņš nospēlē Grenguāru arī “Parīzes Dievmātes katedrāles” angļu versijā Londonā. 2001.gadā viņš izdod savu “dzīvo” albumu “Sur Scène”. 2002.gada augustā iznāk Peletjē sestais albums “Un Monde à l’envers”.

Šajā laikā viņš sadarbojas ar prestižo Monreālas simfonisko orķestri raidījumam “Les Week-ends pop de l’OSM”. Tā kā pasākums gūst milzu atzinību, viņš otrreiz tiekas ar orķestri 2002.gada decembrī, ierakstot Ziemassvētku albumu „Concert de Noël”.

Bruno jaunākais projekts ir mūzikls “Drakula – starp mīlestību un nāvi” (Dracula – entre l’amour et la mort), kur viņš spēlē titullomu kopš 2006.gada februāra, un ir arī uzveduma mākslinieciskais vadītājs. Mūzikla albums izdots 2005.gada nogalē. Jau desmit gadus pārstāv Kanādas labdarības fondu „Bērnu sapņi”.

### [izmainīt šo sadaļu] Albumi

• Bruno Pelletier (1992) • Défaire l'amour (1995) • Miserere (1997) • D'autres rives (1999) • Sur scène (2001) • Un monde à l'envers (2002) • Concert de Noël (2003) • Dracula - Entre l'amour et la mort (2005)

### [izmainīt šo sadaļu] Apbalvojumi

FÉLIX/ADISQ:

- 2000 Gada izpildītājs
- 2000 Gada pop-rok albums (D'autres rives)
- 1999 Gada izpildītājs
- 1999 Gada šovs(Notre-Dame de Paris)
- 1999 Gada vislabāk pārdotais albums (Notre-Dame de Paris)
- 1999 Visslavenākais kvebekiešu mākslinieks ārpus Kvebekas (Notre-Dame de Paris)
- 1999 Gada albums (Notre-Dame de Paris)
- 1999 Gada populārākā dziesma (Le temps des cathédrales)
- 1998 Gada vislabāk pārdotais albums (Miserere)
- 1998 Gada pop-rok albums (Miserere)
- 1998 Gada šovs (Miserere, turneja)
- 1998 Gada populārākais albums (Notre-Dame de Paris)
- 1997 Gada izpildītājs
- 1994 Gada šovs (Starmania)
- 1993 Gada šovs (La légende de Jimmy)

VICTOIRES DE LA MUSIQUE:

- 1998 Gada populārākais albums (Notre-Dame de Paris)
- 1994 Gada šovs (Starmania)

WORLD MUSIC AWARDS:

- 2000 Pasaulē vislabāk pārdotais franču mākslinieks/grupa (Notre Dame de Paris)
- 1999 Pasaulē vislabāk pārdotais franču mākslinieks/grupa (Notre Dame de Paris)

SERTIFIKĀTI:

- 2001: Sur scène (Zelts)
- 2001: Turneja D'autres rives (Zelta biļete, 50 000 skatītāju)
- 2000: Turneja D'autres rives (Sudraba biļete, 25 000 skatītāju)
- 1999: D’autres rives (Zelts) Kanāda
- 1999: Miserere, turneja (Sudraba biļete, 25 000 skatītāju)
- 1998: Miserere (Dubultplatīns) Kanāda
- 1998: Notre-Dame de Paris (Zelts/Platīns/Dubultplatīns/Trīskāršais platīns/Četrkārtīgs platīns)Kanāda
- 1998: Notre-Dame de Paris (Dimanta disks) Francija
- 1998: Le temps des Cathédrales (Zelts) Francija
- 1997: Miserere: (Zelts/Platīns) Kanāda
- 1994: Starmania Mogador 94 (Platīns) Francija

### [izmainīt šo sadaļu] Kanādas fonds « Bērnu sapņi »

“Fonds piedāvā iespēju realizēt to bērnu sapņus, kurus ir skārušas slimības, kas apdraud viņu dzīvi; piedāvā ģimenēm atbalstu, kurš tām bieži ir nepieciešams, kad jāsadzīvo ar sava bērna slimību. “ “Es gribētu izmantot izdevību un uzsvērt Fonda cilvēku neticamo darbu, kuriem ir jādzīvo, saskaroties ar skarbo realitāti. Es esmu priecīgs, ka Fonds ir piedāvājis man iespēju būt runasvīram, un es vēlos uzsvērt visu brīvprātīgo milzīgo drosmi, jo viņi katru dienu ienes mazliet gaismas šo bērnu dzīvē. " – Bruno Peletjē

- Fondation Canadienne Rêves D'enfants
- Division Québec Ouest
- 4200, boul. St-Laurent, Bureau 418
- Montréal, Québec
- H2W 2R2
- Tel: (514) 289-1777
- Fax: (514) 289-8504

### [izmainīt šo sadaļu] Ārējie linki

- Official site (franciski)
- Dracula the musical (franciski)

Saturs iegūts no "http://lv.wikipedia.org../../../b/r/u/Bruno_Pelletier_e917.html"

##### Views

- Raksts
- Diskusija
- Pašreizējā versija

##### Meklēt